قطرده کئچیریلن دونیا شامپیوناتیندا 1/8 فینال مرحله‌سینه یئکون وورولوب.
بو راوندون سون اویونوندا پرتغال و سوئیس ییغما‌لاری اوز-اوزه گلیب. رقیبینی 6:1 حسابی ایله دارماداغین ائدن پرتغال تیمی 1/4 فینالا یوکسلیب.
فرناندو سانتوس‌ون مربی اولدوغو تیمین گل لاری 17، 51 و 67-جی دقیقه‌لرده گونچالو راموس، 33-جو دقیقه‌ده په په، 55-جی دقیقه‌ده رافائل گوئررو و 90+2-جی دقیقه‌ده رافائل لیانو ووروب‌لار. سوئیس-ین یئگانه گل‌ونا ایسه 58-جی دقیقه‌ده مانوئل آکانجی ایمضا آتیب.
قئید ائدک کی، پرتغال میللی‌سی‌نین 1/4 فینال‌داکی رقیبی مراکش اولا‌جاق. قارشیلاشما دسامبرین 10-دا کئچیریله‌جک.
